|  |  |
| --- | --- |
| Stema noua - mica | **ROMÂNIA**  **JUDEŢUL CLUJ**  **CONSILIUL LOCAL AL MUNICIPIULUI DEJ**  Str. 1 Mai nr. 2, Tel.: 0264/211790\*, Fax 0264/223260, E-mail: [primaria@dej.ro](mailto:primaria@dej.ro) |
|  | |

## H O T Ă R Â R E A Nr. 86

**din 27 noiembrie 2014**

**privind aprobarea unor măsuri de funcţionare a Asociaţiei de Dezvoltare Intercomunitară ECO-METROPOLITAN Cluj pentru anul 2015**

**Consiliul local al Municipiului Dej,** întrunit în ședința ordinară din data de 27 noiembrie 2014;

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 21.129 din 19 noiembrie 2014, al Serviciului Programe Integrare europeană din cadrul Primăriei Municipiului, privind aprobarea unor măsuri de funcţionare a Asociaţiei de Dezvoltare Intercomunitară ECO-METROPOLITAN Cluj pentru anul 2015, proiect avizat favorabil în ședința de lucru a comisiei economice din data de 27 noiembrie 2014;

În conformitate cu prevederile:

* Ordonanţei Guvernului Nr. 26/2000 cu privire la asociaţii şi fundaţii, cu modificările şi completările ulterioare;
* Statutul Asociaţiei de Dezvoltare Intercomunitară ECO-METROPOLITAN Cluj, aprobat prin Hotărârea Consiliului Local Dej;

În baza prevederilor cuprinse în ’art. 12’ şi ’art. 36’, alin. (2), lit. e), ’art. 44’, alin. (1), ’art. 45’, ’art. 115’, alin. (1), lit. b) din Legea Nr. 215/2001, privind administrația publică locală, republicată, cu completările și modificările ulterioare,

**H O T Ă R Ă Ş T E:**

**Art. 1. (1)** **Aprobă** cotizaţia pentru anul 2015 a Municipiului Dej la susţinerea activităţilor Asociaţiei de Dezvoltare Intercomunitară ECO-METROPOLITAN Cluj, în cuantum de **9.306 lei**.

**(2)** Cotizaţia prevăzută la alin. (1) va fi virată în contul Asociaţiei de Dezvoltare Intercomunitară ECO-METROPOLITAN Cluj până la data de 30 martie 2015.

**Art. 2.** Se mandatează reprezentantul Municipiului Dej, primarul Municipiului Dej ing. Morar Costan, în A.G.A. la Asociaţia de Dezvoltare Intercomunitară ECO-METROPOLITAN Cluj, sau în lipsa acestuia, domnul viceprimar ing. Mureşan Aurelian, pentru aprobarea cotizaţiei pentru anul 2015.

**Art. 3.** Cu punerea în aplicare a prevederilor prezentei hotărâri se încredinţează primarul Municipiului Dej ing. Morar Costan şi domnul viceprimar ing. Mureşan Aurelian.

**Art. 4.** Prezenta hotărâre se comunică primarului Municipiului Dej, ing. Morar Costan, domnului viceprimar ing. Mureşan Aurelian, Asociaţiei de Dezvoltare Intercomunitară ECO –METROPOLITAN Cluj, precum şi Prefectului Judeţului Cluj.

**Preşedinte de şedinţă,**

**Lazin Sebastian Flaviu**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri -**  **Contrasemnează**

**Secretar, Covaciu Andron**